Predsjednik Bush počeo put po Latinskoj Americi
Savjetnici u Bijeloj kući kažu da se predsjednik Bush odlučio na ovaj put u pokušaju uvjeravanja američkih susjeda na jugu da on brine 
Kad je predsjednik Bush stupio na dužnost izjavio je da će njegova politika prema Latinskoj Americi biti prioritet. No sve se promijenilo s terorističkim napadima 11. rujna 2001. godine. Borba protiv terorizma i poticanje demokracije na Srednjem istoku dobili su prioritet, a zbivanja u Latinskoj Americi bila su zasjenjena vijestima o ratu i krvoproliću. To je neke u Južnoj Americi navelo na zaključak da ih se ignorira. Peter Hakim vodi organizaciju Inter-američki dijalog, privatnu organizaciju kojom se želi ojačati veze između dvije Amerike. Savjetnici u Bijeloj kući kažu da se predsjednik Bush odlučio na ovaj put u pokušaju uvjeravanja američkih susjeda na jugu da on brine o njihovim poteškoćama. U nedavnom govoru u Washingtonu predsjednik je dao do znanja da je cilj njegovog puta naglasiti – ako ne promjenu politike – onda najmanje promjenu fokusa. Predsjednik Bush će većinu svog vremena provesti posjećujući programe kojima se pomaže siromašnima. Umjesto da većinu svog vremena provede u govorima o pitanjima poput slobodne trgovine ili suzbijanja krijumčarenja narkotika predsjednik će iskazati volju da pomogne demokracijama u regiji kako bi odgovorile na temeljne potrebe svojih naroda: obrazovanje, zdravstvenu skrb i smještaj. Cynthia Arnson direktorica je programa za Latinsku Ameriku pri Centru Woodrow Wilson u Washingtonu. Ona kaže da je Bushova administracija shvatila kako previše ljudi u regiji uviđa da kretanje prema demokraciji i tržišnoj ekonomiji nije doprinjelo poboljšavanju njihovih života. Arnson dodaje da je pomanjkanje napretka omogućilo novo učvršćavanje ljevice u Latinskoj Americi. Vjerojatno nitko ne predstavlja bolje novu latino-američku ljevicu od predsjednika Venezuele, Huga Cheveza. Bijela kuća negira spekulacije da predsjednik Bush putuje u Latinsku Ameriku kako bi parirao Hugu Chavezu te navodi da ga predsjednik gotovo uopće neće spominjati u svojim govorima. Umjesto toga predsjednik Bush će se usmjeriti na pozitivne stvari dok bude posjećivao centre za mladež, farme i odavao priznanje latino-američkoj kulturi. Nakon Brazila predsjednik putuje u Urugvaj, Kolumbiju, Gvatemalu i Meksiko.